Αλίκη Κωνσταντινίδου

Η Αλίκη Κωνσταντινίδου  (26 Ιουνίου 1989, Θεσσαλονίκη) είναι Ελληνίδα παλαίμαχη διεθνής αθλήτρια πετοσφαίρισης, η οποία αγωνιζόταν συνήθως στη θέση της κεντρικής και ενίοτε στη θέση της διαγώνιας.

 Καριέρα 
Η πρώτη επαφή της Αλίκης Κωνσταντινίδου με τους αθλητικούς χώρους έγινε σε πολύ μικρή ηλικία με την κολύμβηση, στην οποία παρέμεινε για εννέα περίπου χρόνια. Όμως επειδή η κολύμβηση ως ατομικό άθλημα δεν την ενέπνευσε, αλλά και κυρίως με την παρότρυνση του πατέρα της Αλέξανδρου Κωνσταντινίδη που υπήρξε διεθνής πετοσφαιριστής, τελικά στράφηκε προς το βόλεϊ.Αλίκη Κωνσταντινίδου: «Η... δασκάλα του βόλεϊ» (Συνέντευξη στη Σοφία Αλατζά) www.metrosport.gr 
Το 2002 σε ηλικία 13 ετών εντάχθηκε στις ακαδημίες της Χ.Α.Ν. Θεσσαλονίκης, στις οποίες παρέμεινε μέχρι το 2006, οπότε αποκτήθηκε από τον Ηρακλή Θεσσαλονίκης, που τότε αγωνιζόταν  στην Α1 Εθνική. Το 2007 μετακινήθηκε στον Εαρινό Θεσσαλονίκης, και το 2008 στην ομάδα του Σ.Α. Πειραματικού Θεσσαλονίκης, με την οποία το 2009-10 κατέκτησε το Πρωτάθλημα του Β' ομίλου της Α2 και φυσικά την άνοδο στην Α1 Εθνική Κατηγορία. Μετά τον αποχώρηση του Πειραματικού από το Πρωτάθλημα της Α1 στο τέλος της περιόδου 2010-2011, μεταγράφηκε στην άλλη κολεγιακή ομάδα της Θεσσαλονίκης, τον Σ.Α.Α.Κ. Ανατόλια, στον οποίον παρέμεινε μέχρι το 2013, αγωνιζόμενη στην Α1 Εθνική του Πρωταθλήματος Ελλάδας.ΣΑΑΚ Ανατόλια: Μεταγραφές - Αποχωρήσεις www.volleynews.gr 

Οι εξαιρετικές εμφανίσεις της στο πρωτάθλημα κίνησαν το ενδιαφέρον του Πανναξιακού, που μόλις είχε ανέβει στη μεγάλη κατηγορία. Έτσι το Καλοκαίρι του 2013 η Αλίκη Κωνσταντινίδου πραγματοποιεί το πρώτο μεγάλο άλμα στην καριέρα της και εντάσσεται στην ομάδα της Νάξου,Η Αλίκη Κωνσταντινίδου στον Πανναξιακό 
parianostypos.gr  με την οποία γνωρίζει την πρώτη της μεγάλη επιτυχία, φτάνοντας στον τελικό του Κυπέλλου Ελλάδας το 2014.
Το Καλοκαίρι της ίδιας χρονιάς παίρνει το πλοίο για τον Πειραιά και υπογράφει συμβόλαιο με τον Ολυμπιακό, με τον οποίο κατέκτησε τόσο το Πρωτάθλημα, όσο και το Κύπελλο Ελλάδας της περιόδου 2014-15, αλλά απροσδόκητα ο Ολυμπιακός δεν ανανεώνει το συμβόλαιό της, www.novasports.gr παρά τη σημαντική συμμετοχή της στην κατάκτηση του νταμπλ από τις Πειραιώτισσες.Κωνσταντινίδου: "Πιο γλυκό μέσα στην Κυψέλη" (Συνέντευξη Κωνσταντινίδου στον Στέλιο Χαρτζουλάκη) www.sport24.gr 

Η επόμενη χρονιά τη βρίσκει στην Α.Ε.Κ. Αθηνών,Στην ΑΕΚ η Κωνσταντινίδου www.enwsi.gr  με την οποία φτάνει πάλι στον τελικό του Κυπέλλου το 2016 αλλά στο τέλος της περιόδου μετακινείται πάλι, αυτή τη φορά προς τον Παναθηναϊκό.Στα «πράσινα» η Αλίκη Κωνσταντινίδου www.volleyplanet.gr  Τα οικονομικά γεγονότα στην αθηναϊκή ομάδα το Καλοκαίρι του 2017 την αφήνουν χωρίς σύλλογο και εντάσσεται στον Ηρακλή Κηφισιάς,Στον Ηρακλή Κηφισιάς η Κωνσταντινίδου www.sport-fm.gr  ο οποίος όμως ξαφνικά αποφασίζει να αποσυρθεί από το Πρωτάθλημα της περιόδου 2017-18. Έτσι δέχεται την πρόταση του Ολυμπιακού Πειραιώς για την επανένταξή της στην ομάδα του μεγάλου λιμανιού,Επάνοδος στον Ολυμπιακό το 2017 www.olympiacossfp.gr  με την οποία την περίοδο 2017-18 γεύτηκε την επιτυχία της κατάκτησης του Τσάλεντζ Καπ, αλλά και τις εγχώριες κατακτήσεις του Πρωταθλήματος και του Κυπέλλου Ελλάδας, στην πιο επιτυχημένη χρονιά για την γυναικεία ομάδα πετοσφαίρισης των ερυθρολεύκων. Η Αλίκη Κωνσταντινίδου παρέμεινε στον Ολυμπιακό μέχρι και την περίοδο 2019-20, και κατέκτησε δύο ακόμα Πρωταθλήματα Ελλάδας στις περιόδους 2018-19 και 2019-20 καθώς και το 2019.
Τον Ιούλιο του 2020 η Αλίκη Κωνσταντινίδου ανακοίνωσε την αποχώρησή της από την ενεργό δράση μετά από 18 χρόνια μιας πλούσιας καριέρας, και αποχαιρέτησε το χώρο του βόλεϊ με την ακόλουθη ανακοίνωση:

«Μετά από αρκετά χρόνια προπονήσεων, αγώνων, αποστολών, επιτυχιών, αποτυχιών, ταξιδιών, τίτλων, τραυματισμών, χαράς, λύπης, έφτασε η δύσκολη ώρα να αποχαιρετήσω το άθλημα που αγάπησα και υπηρέτησα με όλη μου την ψυχή.
Θέλω να ευχαριστήσω όλους μαζί και τον καθένα ξεχωριστά: συναθλήτριες, προπονητές, σταφ, παράγοντες, γυμναστές, φροντιστές. Θέλω να ευχαριστήσω όλους τους συλλόγους που συνεργάστηκα. Πάνω απ’ όλα θέλω να ευχαριστήσω όλους τους ανθρώπους που πίστεψαν σε μένα και με στήριξαν στις πιο δύσκολες στιγμές μου.
Μέσα από τον χώρο αυτό δημιούργησα δεσμούς με ανθρώπους οι οποίοι θα με ακολουθούν μια ζωή. Αισθάνομαι γεμάτη και τυχερή για ό,τι έχω ζήσει σε αυτά τα αθλητικά χρόνια, εμπειρίες που έχουν διαμορφώσει τον χαρακτήρα μου και βελτίωσαν την προσωπικότητά μου.
Θα συνεχίσω να είμαι δίπλα στην ομάδα που αγάπησα και στους ανθρώπους που έγιναν δεύτερη οικογένειά μου.
Πλέον στην επαγγελματική μου ζωή ανοίγει ένας νέος κύκλος, πάνω σε ένα αντικείμενο που αγαπάω εξίσου με το βόλεϊ!».Η Αλίκη Κωνσταντινίδου αποχαιρετά και... δεν αποχαιρετά το βόλεϊ www.fosonline.gr 

 Διεθνής καριέρα 
Η Αλίκη Κωνσταντινίδου κλήθηκε για πρώτη φορά στην Εθνική Γυναικών το 2006, σε ηλικία 17 ετών.Εθνική Ελλάδας 2006 www-old.cev.eu Από το 2011 πάντως αποτέλεσε πολλές φορές μέλος του εθνικού αντιπροσωπευτικού συγκροτήματος. Το 2013 συμμετείχε στους προκριματικούς του Παγκοσμίου Πρωταθλήματος 2014 Προκριματικοί Παγκοσμίου 2014: Ελλάδα - Λιχτενστάιν 3-0 www.volleynews.gr  και το 2014 στους προκριματικούς του Ευρωπαϊκού Πρωταθλήματος 2015,Προκριματικοί Ευρωπαϊκού 2015: Ελλάδα - Πορτογαλία 3-1 (Έσπασαν το «ρόδι» με Γιώτα και Κωνσταντινίδου) www.volleynews.gr Προκριματικοί Ευρωπαϊκού 2015: Αζερμπαϊτζάν - Ελλάδα 3-0 (Δεν... παιζόταν το Αζερμπαϊτζάν) www.volleynews.gr  και σε αγώνες για την Ευρωπαϊκής Λίγκας.Ευρωπαϊκή Λίγκα 2014: Ελλάδα - Γερμανία 3-1 (Μεγάλη εμφάνιση της Κωνσταντινίδου) www.volleynews.gr Ευρωπαϊκή Λίγκα 2014  «Σκούπισε» την Πολωνία η Εθνική γυναικών www.volleynews.gr  Στη συνέχεια δηλώθηκε στην Ευρωπαϊκή Ομοσπονδία για το Ευρωπαϊκό του 2017,Ευρωπαϊκό 2017 - Δηλωθείσες αθλήτριες www-old.cev.eu αλλά συμμετείχε μόνο σε φιλικούς αγώνες προετοιμασίας.Διπλασίασε τις νίκες της η εθνική γυναικών www.volleyplanet.gr 
Η Αλίκη Κωνσταντινίδου πραγματοποίησε συνολικά 19 επίσημες συμμετοχές με την ελληνική εθνική ομάδα πετοσφαίρισης γυναικών.

 Σπουδές - Δραστηριότητες 
Η Αλίκη Κωνσταντινίδου όσο αγωνιζόταν στις ομάδες της Θεσσαλονίκης φοίτησε στο Παιδαγωγικό Τμήμα του Αριστοτελείου Πανεπιστημίου, από το οποίο πήρε το πτυχίο της το 2011. Στη συνέχεια και ταυτόχρονα με την επαγγελματική της πορεία στον χώρο του βόλεϊ συνέχισε να δουλεύει με παιδιά, και το 2015 εκπαιδεύτηκε ως «Εκπαιδεύτρια κολύμβησης νηπίων» (Baby Swimming Instructor Level 1, 2), και το 2016 ως «Εκπαιδεύτρια κολύμβησης νηπίων με ειδικές δεξιότητες» (Baby Swimming Instructor Special Needs) από τον οργανισμό Birthlight UK.Πτυχία της Αλίκης Κωνσταντινίδου www.littlesubmarine.gr  Έτσι, συνδύασε την αρχική της ασχολία της με την κολύμβηση με την αγάπη της για τα παιδιά και τον αθλητισμό. Επίσης το 2017 εκπαιδεύτηκε σε μαθήματα «Προγεννετικής Γιόγκα στo νερό» (Aquanatal Yoga Instructor) Προγεννετική Γιόγκα στo νερό www.littlesubmarine.gr  και παρακολούθησε πολλά σεμινάρια για την ψυχολογία των παιδιών, τα αντανακλαστικά τους και τη γονεϊκότητα.

 Συλλογικοί τίτλοι - Διακρίσεις 
 Διεθνείς διοργανώσεις 
Τσάλεντζ Καπ
 : 2018 (Ολυμπιακός Πειραιώς)

 Εθνικά Πρωταθλήματα  4 Πρωταθλήματα Ελλάδας
 2014-15, 2017-18, 2018-19, 2019-20 (Ολυμπιακός Πειραιώς)
 3η Θέση: Πρωτάθλημα Ελλάδας 2016-17 (Παναθηναϊκός Α.Ο.)

 Εθνικά Κύπελλα 
3 Κύπελλα Ελλάδας
 2015, 2018, 2019 (Ολυμπιακός Πειραιώς)
 2η Θέση: Κύπελλο Ελλάδας 2014 (Πανναξιακός Α.Ο. Νάξου)
 2η Θέση''': Κύπελλο Ελλάδας 2016 (Α.Ε.Κ. Αθηνών)

 Ατομικές Διακρίσεις 
Πρωτάθλημα Ελλάδας 2014-15: Πολυτιμότερη Παίκτρια (M.V.P.) 10ης αγωνιστικής Ανασκόπηση Πρωταθλήματος 2014-15 www.volleynews.gr 

 Παραπομπές 

 Εξωτερικοί σύνδεσμοι - Πηγές 
 Αλίκη Κωνσταντινίδου: Ατομικά στοιχεία - Ομάδες - Διακρίσεις women.volleybox.net
 Αλίκη Κωνσταντινίδου: Ατομικά στοιχεία - Ομάδες καριέρας www.greekvolley.gr
 Αλίκη Κωνσταντινίδου: Διεθνής παρουσία www-old.cev.eu
 Εθνική Ελλάδας 2014 www.onsports.gr 
 Εθνική Ελλάδας 2016 www-old.cev.eu
 Ανανέωση συμβολαίου με τον Ολυμπιακό το 2018 www.olympiacossfp.gr 
 Εθνική Ελλάδας Γυναικών - Ατομικές συμμετοχές www.volleyball.gr 
  Τα κορίτσια αντέχουν και την... κρίση (Συνέντευξη της Αλίκης Κωνσταντινίδου και της Έλενας Γεωργιάδου - vid) www.sport24.gr 
 Τέλος καριέρας για Κωνσταντινίδου www.volleyplanet.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Ηρακλή Θεσσαλονίκης
Κατηγορία:Πετοσφαιρίστριες Πανναξιακού
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες ΑΕΚ
Κατηγορία:Πετοσφαιρίστριες ΠΑΟ